Diari Oficial de la Generalitat Valenciana


Sumari del DOGV 12, del 30-11-1979 (1979/801320)

DECRET pel qual hom crea el "Servei d'Estudis de l'Ocupació''.
--------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1979/01/24/(1)/dof/vci/html**

### Dades del document

Número de DOGV
:   12

Data del DOGV
:   30-11-1979

Secció del DOGV
:   DISPOSICIONS GENERALS

Número del document
:   1979/801320


Data del document
:   24-01-1979

Organisme emissor
:   Presidència del Consell

Tipus de document
:   Decret

Decret pel qual hom crea el "Servei d'Estudis de l'Ocupació".  
El Consell del País Valencià estima que hom no pot parlar de política general d'un ens autonòmic, ni tan sols en la seua etapa pre- autonòmica, si no té una política activa que afronte el més greu i preocupant problema social que pateix la nostra societat en l'actual conjuntura econòmico- laboral: l'atur.  
Per això, degut a la manca d'estructures eficaces, les quals intenten assolir la plena ocupació, així mateix, com al desconeixement de la situació del mercat de treball i dels sectors industrials al nostre País per l'Administració central (exemple: atur agrícola, atur treballadors primera vegada, atur universitari, sense ocupació, estudi problemàtica específica P. Y. M. E.), el Consell del País Valencià ha de tenir un coneixement exacte de la situació de l'atur i dels organismes que actuen en aquest camp, tot prenent la iniciativa d'adoptar totes les mesures oportunes per tal de fer front a la greu situació existent al nostre País.  
Per tot l'exposat anteriorment i a proposta del Conseller de Treball, i d'acord amb la resolució del Ple del Consell presa en sessió de 24 de gener de 1979,  
DISPOSE:  
Article primer.- Es crea el Servei d'Estudis de l'Ocupació.  
Art. segon.- El Servei d'Estudis de l'Ocupació té com a objectius prioritaris:  
A) Realitzar un estudi profund de les necessitats del País Valencià en matèria d'ocupació, tot produint les línies bàsiques en l'orientació i formació a la Conselleria d'Educació.  
B) Fomentar la creació d'una Borsa Experimental de Treball del Consell del País Valencià.  
C) Realitzar els estudis sectorials per a d'aquesta forma tenir criteris clars de reconversió, tot prevenint les àrees conflictives i les necessitats en matèria d'ocupació a curt i mitjan termini.  
D) Recopilar les estadístiques disponibles referents a l'ocupació, creant un Centre de Documentació capaç de prestar assessorament a empreses, sindicats i ajuntaments.  
E) Realitzar un profund estudi sobre la situació dels treballadors agrícoles temporers, especialment veremadors, i en col·laboració amb l'I. N. E., centrals sindicals i organismes, assessorar-los durant la campanya de la verema.  
F) Obtenir tota la informació de l'actual situació econòmico- laboral i les seues alternatives per a en un futur poder exercir les funcions d'un Govern seriós i responsable que té un coneixement exacte del mapa conflictiu del País Valencià.  
Art. tercer.- El Servei d'Estudis de l'Ocupació s'estructura orgànicament en la Conselleria de Treball sota la Direcció del Director General d'Ocupació i Assumptes Socials, supervisió del Conseller de Treball i dependència directa del Secretari General Tècnic.  
Donat a Alcoi, a 24 de gener de 1979.  
El President del Consell   
JOSEP LLUIS ALBIÑANA OLMOS


Còpia Permalink ELI